CELEX: 62021TN0663
Language: sk
Date: 2021-10-08 00:00:00
Title: Vec T-663/21: Žaloba podaná 8. októbra 2021 – Zegers/Komisia

17.1.2022   
            
            
               SK
            
            
               Úradný vestník Európskej únie
            
            
               C 24/44
            
         
      Žaloba podaná 8. októbra 2021 – Zegers/Komisia
      (Vec T-663/21)
      (2022/C 24/58)
      Jazyk konania: angličtina
      
         Účastníci konania
      
      
         Žalobkyňa: Tanja Zegers (Hoeilaart, Belgicko) (v zastúpení: C. Bernard-Glanz, advokát)
      
         Žalovaná: Európska komisia
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  zrušil rozhodnutie žalovanej z 3. decembra 2020, ktorým bola zamietnutá žiadosť žalobkyne o prevod práv na dôchodok a v prípade potreby rozhodnutie o zamietnutí sťažnosti,
               
            
                  —
               
               
                  uložil žalovanej povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby žalobkyňa uvádza jediný žalobný dôvod založený na nesprávnom posúdení, porušení článku 11 ods. 2 prílohy VIII služobného poriadku a porušení zásady nemo auditur propriam turpitudinem allegans v rozsahu, v akom:
      
                  —
               
               
                  Komisia tvrdením, že práva na dôchodok, o ktorých prevod žalobkyňa žiadala, boli nadobudnuté po jej nástupe do služieb Únie, pretože jej účasť v Algemeen Burgerlijk Pensioen-Fonds (ABP) sa skončila 31. januára 2015 bez toho, že by rozlišovala medzi obdobiami od 1. júla 1992 do 31. decembra 2010 a od 1. januára 2011 do 31. januára 2015, nezohľadnila práva na dôchodok nadobudnuté počas doby 18 rokov a šiestich mesiacov, ktoré môžu byť predmetom prevodu, čím sa dopustila nesprávneho posúdenia skutkového stavu a porušenia článku 11 ods. 2 prílohy VIII služobného poriadku,
               
            
                  —
               
               
                  keďže Komisia nezabezpečila, že ABP alebo vnútroštátny holandský orgán vykonávajúci nad ním dozor poskytol požadovaný výpočet, nemôže v súlade s právom zamietnuť žiadosť žalobkyne o prevod práv na dôchodok, pretože by to viedlo k tomu, že Komisia získa výhodu zo svojho vlastného zlyhania v rozpore so zásadou nemo auditur propriam turpitudinem allegans.